《玉女杜兰香下嫁张硕》
明代·徐熥

黄金钗股紫金钿，忽驾鸾车降碧烟。百尺虹桥天上路，万条花碧世间缘。

云璈曲妙调龙琯，露液杯浓启凤筵。却笑裴郎仙分浅，一双玉杵种多年。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。